text: Her er billedet der skal redde beboerne fra kæmpemøllerne
  07 august 2015 kl. 11.30
  Det er dette luftfoto, som de 100 beboere i Østerbyen regner med vil stoppe opførelsen af fire nye store vindmøller.
  Kampen mod opførelsen af fire kæmpevindmøller har varet i fem år. Beboerne op til området har sagsøgt staten for at få stoppe opførslen, og et af deres vigtigste argumenter er, hvorvidt byggeriet var påbegyndt i juni 2013.
  VVM-godkendelsen til at opføre de fire vindmøller gælder i 3 år, og går de ikke i gang med byggeriet inden de tre år, skal der søges en ny tilladelse.
  Beboerne mener, at de med luftfotoet kan bevise, at byggeriet ikke var i gang i juli 2013, og vindmøllerne derfor ikke må opføres uden en ny godkendelse.
  Både firmaet bag opførelsen og myndighederne mener, at byggeri var påbegyndt indenfor den aftalte tidsramme.
  